Nollaí (scannán)

Is scannán gearr beochana Éireannach agus Breatnach é ***[[Nollaí (scannán)|Nollaí]]*** (Breatnais: ***Nolig***). Is gnáthfhia é Nollaig, nó "Nollaí" mar is fearr aithne air. Tá sé beagán ró-ard i measc na bhfianna b'fhéidir ach deirtear leis nach bhfuil ann ach go bhfuil sé mórchnámhach. Bíonn saol an mhada bháin ag Nollaí, é ina chónaí ar fheirm agus teaghlach daonna aige, go dtí go bhfaigheann sé amach go bhfuil seans ann gur fia mór na mbeann é! Téann Nollaí ar aistear chun fáil amach cad as a tháinig sé.

Is é seo an chéad scannán beochana Nollag riamh a coimisiúnaigh TG4, BBC Tuaisceart Éireann agus S4C. Is léiriú é a thagann mar thoradh ar chomhoibriú cultúrtha idir Éire agus an Bhreatain Bheag, le tacaíocht ó Chiste Craoltóireachta Gaeilge, Scáileán Thuaisceart Éireann agus Coimisiún na Meán. Craoladh é den chéad uair ar Cúla4, TG4, BBC 2 Thuaisceart Éireann agus S4C araon ar an 14 Nollaig 2025.

## Scéal
Is scéal teaghlaigh croíúil é *Nollaí*, scannán a léirigh Taunt Studios, agus leanann sé eachtra Nollaí, fia a tógadh ar fheirm i measc daoine, agus a chreideann gurb é an *[[Megaloceros Giganteus]]* deireanach ar domhan é. Aimsíodh é deich mbliana roimhe seo i liagchiorcal i ngeimhreadh dorcha, agus ó shin tá sé ina bhall fíorghníomhach den teaghlach. Le Sadhbh, a dheirfiúr dhaonna, agus Stoca an ialtóg fhuinniúil ina theannta, téann sé i mbun turas féinfhionnachtana a osclaíonn tairseach chuig domhan eile, domhan na bhfianna ollmhóra a d’fhéadfadh a chrann géineolaíoch a cheangal siar na mílte bliain. Ach ar a thuras fionnachtana dó an ndéanfaidh sé dearmad ar an teaghlach úd a thóg é?

## Cliar
Seo a leanas aisteoirí gutha an leagain Ghaeilge:
* Nollaí: Jude Hartigan (*[[Sol (scannán)|Sol]]*)
* Sadhbh: Bláithín McCusker (*[[Dar le Daideo]]*)
* Stoca: Mary Flannigan (bean ghrinn, *[[Soft Border Patrol]]*, *[[The Rest of Us]]*, *[[Parish Matters]]*)
* Daid: Conor Mac Neill (*[[Industry]]*, *[[The Sixth Commandment]]*, *[[The Tourist]]*, *[[Derry Girls]]*, *[[Belfast (scannán)|Belfast]]*, **)
* Oisín: Dannan Flynn (*Dar le Daideo*, *[[Pals (gearrscannán beochana)|Pals]]*, *[[Cois Cladaigh]]*)

## An Comhchoimisiúnú
Deir Máire Uí Choisdealbha, Eagarthóir Coimisiúnaithe TG4, gur céim mhór stairiúil don stáisiún agus don tionscal atá sa chomhléiriú seo: “Scannán séasúrach atá bunaithe ar scéalaíocht Cheilteach atá againn, agus táimid ar bís go bhfeicfidh teaghlaigh ar fud na tíre draíocht Nollaí.”

Léirigh Karen Kirby ó BBC Thuaisceart Éireann gur comhar nua-aimseartha is fiú a cheiliúradh atá ann, ag rá, “Scéal uilíoch é seo faoi ghrá, muintearas agus féiniúlacht — scéal a sheasann thar theorainneacha agus thar theangacha.”

Mhol Sioned Geraint ó S4C an athbheochan chultúir a eascraíonn ón tionscadal, ag rá, “Beidh Nollaí mar bhuaicphointe sceideal na Nollag do theaghlaigh sa dá theanga.”

Dúirt Tom Getty agus Aisling McElroy: "Bhí am den scoth againn ar fad anseo in TAUNT agus ár scannán beag Nollaí á chruthú againn. Is foireann muid atá gafa leis an Nollaig. Mar sin, ba gheall le brionglóid dúinn a bheith ag obair chun an scannán seo a thabhairt chun fíre le bliain anuas. Ní éireodh linn aon chuid de seo a bhaint amach murach tacaíocht BBC TÉ, TG4 agus S4C, agus tacaíocht na maoinitheoirí; ILBF, Fís Thuaisceart Éireann agus Coimisiún na Meán. Tá súil againn go dtaitneoidh sé chomh mór céanna libhse is a thaitníonn sé linne."

## Glacadh
Thug *[[An Páipéar (nuachtán)|An Páipéar]]* léiriú "ceannródaíoch idirnáisiúnta" air.

"Beidh dúil mhór ag páistí in eachtraí Nollaí!" a dúirt *[[Seachtain (nuachtán)|Seachtain]]*.

## Naisc sheachtracha
* Seinnteoir TG4: *[https://www.tg4.ie/ga/search/seinn/?pid=6386304791112 Nollaí]*
* Seinnteoir S4C: *[https://www.s4c.cymru/clic/programme/924754448 Nolig]*

## Tagairtí

Catagóir:Scannáin beochana Éireannacha
Catagóir:Scannáin TG4
Catagóir:Scannáin Nollag i nGaeilge
Catagóir:Scannáin Nollag
Catagóir:Scannáin Ghaeilge
Catagóir:Scannáin na hÉireann
Catagóir:Scannáin na Breataine
Catagóir:Tograí idircheilteacha
Catagóir:Gearrscannáin i nGaeilge
Catagóir:Gearrscannáin
Catagóir:Beochan Gaeilge
Catagóir:Fantaisíocht i nGaeilge
Catagóir:Fantaisíocht Éireannach 
Catagóir:Scannáin beochana 2025
Catagóir:Scannáin 2025
Catagóir:Scannáin beochana